Panga asutamine on keeruline protsess, kus reeglistikud on karmid, järelikult on olemasolevad reeglid ikkagi painutatavad, kommenteeris IURING Konsult OÜ jurist Tiia Raudmägi Äripanga varjatud omanikke.
Raudmägi oli väga üllatunud, et pangaga saab üldse selline lugu juhtuda. „Panga asutamine on keeruline protsess, kus reeglistikud on karmid. Järelikult on olemasolevad reeglid ikkagi painutatavad. Ma ei ole kursis, kas pärast asutamist on omanikud muutunud, on siin seost äritulemustega? Pigem võib oletada, et selle taga on muud ärihuvid. Seost omanikega näitavad juhatuse ja nõukogu liikmed. Pank peaks olema soliidne ja läbipaistev asutus,“ ütles Raudmägi.
Raudmägi vastas Äripäeva päevaküsimusele - miks pank peab omanikke varjama?